[{"text_idx": "#000003", "text": "Mae Sain wedi gofyn i ni fynd yn o\u0302l i recordio dwy ga\u0302n arall ac rydym ni am wneud hynny\u2019n fuan. Rydym yn bwriadu recordio ein halbwm cyntaf cyn diwedd 2019."}, {"text_idx": "#000004", "text": "Paul yw arweinydd y band ac mae\u2019n canu\u2019r gitar arweiniol, ffidil, mandolin, banjo ac yn ysgrifennu cerddoriaeth. Ef sy\u2019n cyflwyno\u2019r gerddoriaeth a\u2019i frodyr i\u2019r gynulleidfa wrth berfformio."}, {"text_idx": "#000007", "text": "Mae hefyd yn mwynhau gwrando ar gerddoriaeth byw a\u2019i uchelgais yw parhau i ysgrifennu a pherfformio cerddoriaeth gan chwarae mwy a mwy o\u2019i gerddoriaeth ei hun."}, {"text_idx": "#000008", "text": "Mae Matthew yn canu\u2019r gitar fas a gitar acwstig, y ffidil ac yn canu."}, {"text_idx": "#000010", "text": "Mae Matthew yn mwynhau nofio, rhedeg a chwarae sboncen. Mae\u2019n mwynhau yr awyr agored / lan y mo\u0302r a cherdded y mynyddoed pan fydd adref ar Ynys Mo\u0302n."}, {"text_idx": "#000011", "text": "Gan ei fod yn astudio\u2019n Lerpwl, nid yw bob amser ar gael i berfformio gyda\u2019r band, ond mae wrth ei foddd yn cael gwneud hynny pan mae\u2019n gallu! Mae Matthew wedi mwynhau cyfarfod llawer o bobl ddiddorol wrth i\u2019r band gael gwahoddiad i berfformio dros y byd i wneud amrywiaeth o gigiau mewn nifer o leoliadau gwahaol."}, {"text_idx": "#000012", "text": "Mae James yn yr Ysgol Uwchradd o hyd ac wedi mynychu yr un ysgolion a\u2019i frodyr."}, {"text_idx": "#000013", "text": "Ei brif offeryn yw\u2019r ffidil ac mae wrthi\u2019n paratoi at arholiad Gradd 8. Mae\u2019n canu\u2019r ffidil yn y band ond hefyd yn gallu canu piano, mandolin a\u2019r iwcalili. Mae hefyd yn canu ac yn cynorthwyo gyda\u2019r harmoniau yn y perfformiadau."}, {"text_idx": "#000014", "text": "Mae James yn gobeithio aros yn y Chweched Dosbarth i astudio Mathemateg a Gwyddoniaeth ac yn y dyfodol byddai\u2019n hoffi astudio Perianneg. Mae\u2019n mwynhau chwaraeon \u2013 pe\u0302l-droed a rygbi ond hefyd yn hoff o redeg a nofio. Mae\u2019n mwynhau perfformio yn y band \u2013 yn arbennig cael ymweld a\u0302 nifer o lefydd gwahanol wrth berfformio ac mae wedi gwneud nifer o ffrindiau da drwy berfformio."}, {"text_idx": "#000015", "text": "Mae James yn bwriadu parhau i chwarae\u2019r ffidil ond hefyd eisiau arbrofi gyda gwahanol offerynnau er mwyn dod a\u0302 sain gwahanol i rai o\u2019r caneuon."}, {"text_idx": "#000016", "text": "Sean yw offerynnwr taro\u2019r band! Mae\u2019n gallu chwarae amrywiaeth o ddrymiau, y cit llawn ond hefyd cahon, bongos a\u2019r congos. Mae hefyd yn canu\u2019r ffidil; ar hyn o bryd yn astudio ar gyfer arholiad Gradd 6, hefyd yn chwarae\u2019r chwiban Wyddelig, trwmped ac wedi cychwyn chwarae gitar drydan. Mae\u2019n gallu canu\u2019n unigol a hefyd harmoniau gyda\u2019i frodyr."}, {"text_idx": "#000017", "text": "Mae wedi derbyn ei addysg fel ei frodyr ac yn mynychu Ysgol Uwchradd ar hyn o bryd. Mae Sean yn mwynhau chwarae rygbi\u2019n fawr \u2013 i glwb Llangefni ac i di\u0302m yr ysgol. Mae\u2019n mwynhau pe\u0302l-fasged, nofio, beicio a\u2019r clwb cerddoriaeth yn yr ysgol (sydd yn cael ei gynnal gan Paul!)."}, {"text_idx": "#000018", "text": "Nid yw\u2019n siw\u0302r beth hoffai ei wneud yn y dyfodol \u2013 ond mae\u2019n gobeithio y bydd yn rhywbeth cyffrous ! Mae\u2019n mwynhau perfformio gyda\u2019i frodyr ac yn hoff iawn o ymweld a\u0302 llefydd newydd wrth berfforio gyda\u2019r band. Mae\u2019n arbennig o hoff o berfformio mewn digwyddiadau ble mae bwyd yn cael eu gynnig! Mae gan Sean ddiddordeb mawr mewn bwyd a choginio!"}, {"text_idx": "#000019", "text": "Mae Sean yn gobeithio parhau i chwarae\u2019r drymiau, ffidil a mwy ar y gitar yn y dyfodol. Byddai hefyd yn hoff o gydweithio gyda Paul wrth ysgrifennu caneuon newydd."}, {"text_idx": "#000020", "text": "Daniel yw aelod ieuengaf y band. Y ffidil yw ei brif offeryn \u2013 mae\u2019n paratoi at arholiad Gradd 5 ar hyn o bryd. Mae hefyd yn canu gitar fas, piano, chwiban Gwyddelig, Cahon, Bongos, tamborin a\u2019r trymbon. Mae\u2019n canu\u2019n unigol yn y gigiau ac yn canu harmoniau gyda\u2019i frodyr yn rhan fwyaf o\u2019r caneuon."}, {"text_idx": "#000021", "text": "Mae Daniel dal yn yr ysgol gynradd yn ei flwyddyn olaf yn Ysgol Gymraeg Morswyn. Mae\u2019n mwynhau cymryd rhan yn holl weithgareddau\u2019r Urdd ac mae amser Eisteddfod yn amser prysur iawn iddo."}, {"text_idx": "#000022", "text": "Mae\u2019n mwynhau nofio \u2013 yn arbennig yn y mo\u0302r! Mae hefyd yn mwynhau pe\u0302l-droed, golff, rhedeg a phe\u0302l fasged. Mae mwynhau gwylio ffilmiau a chwarae gemau yn ei amser hamdden."}, {"text_idx": "#000023", "text": "Mae Daniel yn mwynhau perfformio gyda\u2019i frodyr ac yn arbennig cael ymweld a\u0302 nifer o lefydd cyffrous y mae\u2019r band yn cael gwahoddiad i berfformio ynddynt."}, {"text_idx": "#000024", "text": "Mae Daniel eisiau parhau i ganu\u2019r ffidil, piano, chwiban Gwyddelig ac offerynnau taro a hefyd byddai\u2019n hoffi canu\u2019r piano neu allweddell yn y band yn y dyfodol agos."}]